หุ้นไทย2ก.พ.ปิดบวก5.31จุด
หุ้นไทย2ก.พ.ปิดบวก 5.31 จุดที่ 1,091.67 จุด มูลค่าซื้อขาย 31,848.76 ล้านบาท
2 ก.พ. 2555

หุ้นไทย2ก.พ.ปิดบวก 5.31 จุดที่ 1,091.67 จุด มูลค่าซื้อขาย 31,848.76 ล้านบาท




ดัชนีหุ้นไทยวันที่ 2 ก.พ. ปิดตลาดที่ 1,091.67 จุด เพิ่มขึ้น 5.31 จุด หรือ 0.49 % มูลค่าซื้อขาย 31,848.76 ล้านบาท 
สำหรับ 5 อันดับหลักทรัพย์ที่มีมูลค่าซื้อขายสูงสุด ได้แก่1.PTT มูลค่าซื้อขาย 1,786.03 ล้านบาท ราคาปิดที่ 342.00 บาท ปรับบวก 3.00 บาท เปลี่ยนแปลง 0.88%2.KTB มูลค่าซื้อขาย 1,726.31 ล้านบาท ราคาปิดที่ 15.60 บาท ปรับบวก 0.30 บาท เปลี่ยนแปลง 1.96%3.PTTGC มูลค่าซื้อขาย 1,693.07ล้านบาท ราคาปิดที่ 67.00 บาท ปรับบวก 0.50 บาท เปลี่ยนแปลง 0.75%4.BANPU  มูลค่าซื้อขาย 1,544.35 ล้านบาท ราคาปิดที่ 600.00 บาท ปรับบวก 8.00 บาท เปลี่ยนแปลง 1.35%5.CPF มูลค่าซื้อขาย 1,297.08 ล้านบาท ราคาปิดที่ 35.75 บาท ปรับบวก 0.75 บาท เปลี่ยนแปลง 2.14%
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์ บล.เคทีบี(ประเทศไทย)กล่าวว่า ตลาดหุ้นไทยวันนี้ปรับตัวเพิ่มขึ้นตามคาดการณ์จากปัจจัยบวกต่างประเทศ ทั้งเรื่องการเจรจาปรับโครงสร้างหนี้ของกรีซที่คาดว่าจะได้ข้อสรุปภายใน 1-2 วันนี้ และการประกาศตัวเลขเศรษฐกิจสหรัฐที่ออกมาดี ส่งสัญญาณถึงการฟื้นตัวสนับสนุน 
ขณะที่ได้แรงหนุนจากปัจจัยในประเทศในเรื่องค่าธรรมเนียมต้องนำส่งเข้ากองทุนประกันเงินฝากของธนาคารพาณิชย์คาดว่าจะอยู่ในอัตรา 0.5-0.6% ถือว่าเพิ่มขึ้นไม่มากจากเดิม 0.4% ส่งผลให้มีแรงซื้อหุ้นในกลุ่มแบงก์ปรับเพิ่มขึ้น และเป็นกลุ่มที่มีมูลค่าการซื้อขายที่มากสุดสนับสนุนให้ตลาดหุ้นไทยปรับตัวเพิ่มขึ้นอีกแรง  
นอกจากนี้ มองว่าการที่ประเทศไทยมีสัญญานการฟื้นตัวทางเศรษฐกิจที่ดีในไตรมาส 1/55 จะเป็นแรงสนับสนุนการเข้ามาลงทุนในตลาดหุ้นของนักลงทุนต่างชาติ
ส่วนแนวโน้มการลงทุนในวันที่ 3 ก.พ. มองว่า ตลาดหุ้นไทยคงเคลื่อนไหวแบบไซด์เวย์ พร้อมให้แนวรับไว้ที่ 1,090 และ 1,085 จุด ส่วนแนวต้าน 1,098 และ 1,100 จุด